**Sitron** (*Citrus limon*) er den sureste av sitrusfruktene. Den er gul og eggeformet, og har et strukturert skall.

Opprinnelse
-----------

To sitroner, én hel og én delt i to.
Sitronen stammer fra Nord-India og har vært dyrket i både Lilleasia og Kina i flere tusen år. Sitron er en sitrusfrukt og tilhører rutefamilien.

I dag dyrkes sitroner i stor grad i landene rundt Middelhavet og i California. Sitrontreet blir 3–6 meter høyt, har kraftige torner, men store blomster med hvite kronblader, som er lyserøde på utsiden. Treet blomstrer året rundt og står derfor både med blomster og modne frukter på én gang. 

Fruktene er gule og eggeformede med et tykt, læraktig skall og et lysegult fruktkjøtt med en meget syrlig smak, som egner seg godt til matlaging, det utvinnes sitronsyre fra frukten som brukes i mat. Skall av én art er egnet til sukat.

Produksjon
----------

Kart som viser de største produksjonsområdene for sitron og lime, 2012.
India er verdens største produsent av sitroner/lime (16 %), etterfulgt av Mexico (14,5 %) og Argentina (10 %).

| Topp Ti Sitron/Lime Produsenter — 2007 |
| --- |
| Land | Produksjon (Tonn) |
| Indias flagg India | 2 060 000 |
| Mexicos flagg Mexico | 1 880 000 |
| Argentinas flagg Argentina | 1 260 000 |
| Brasils flagg Brasil | 1 060 000 |
| Spanias flagg Spania | 880 000 |
| Folkerepublikken Kinas flagg Kina | 745 100 |
| USAs flagg USA | 722 000 |
| Tyrkias flagg Tyrkia | 706 652 |
| Irans flagg Iran | 615 000 |
| Italias flagg Italia | 546 584 |
| Totalt i verden | **13 032 388** |
|

Sitronen i dagliglivet
----------------------

### Bruksområde

På grunn av det høye innholdet av sitronsyre er det få som orker å spise sitronen naturell, men den er hyppig brukt som smakstilsetning i en stor variasjon av ulike retter. Sitron kan skjæres i skiver, båter og biter, eller skrelles. Du kan også presse sitronsaften, eller raspe skallet.Fruktsaften gir syrlighet til maten, mens skallet gir en kraftig sitronaroma og bitter smak. 

Hvis man presser litt sitronjuice over dampede grønnsaker, beholder de den friske fargen lengre og fremheve smaken. Sitron forhindrer at rå frukt og grønt blir brune i fargen etter oppkutting, slik som på for eksempel epler og avokado. 

### Oppbevaring

Sitroner og blomster på sitrontre
Sitronen har lang holdbarhetstid og oppbevares best ved 8–12 ºC, men trenger ikke å oppbevares i kjøleskap.

Sitron er tilgjengelig hele året. Den skal ha klart gult skall. Skallet kan være tynt med svak struktur eller tykt med mer kraftig struktur. Velg sitroner som har tynt skall og som er relativt tunge i forhold til størrelsen, de har mest fruktjuice.

### Næringsinnhold

Sitronen inneholder mye C-vitamin og den kraftige antioksidanten limonin.[]

### Medisinske egenskaper

Sitron har blitt brukt i medisiner i årtusener. Den er sterkt bakteriedrepende.

Sitron brukes blant annet til behandling av munnsår.

### Buddhisme

Sitronen er, ved siden av fersken og granateple, én av de tre hellige frukter, ifølge buddhismen[]. Den har trolig fått denne statusen pga. dens medisinske bruksområder.

Se også
-------

* Lime

Referanser
----------

1. 1 2  Gulbrandsen, Christine (28. august 2007). «Derfor bør du spise sitron» (HTML). NRK Puls. Besøkt 30. august 2007.

Eksterne lenker
---------------

* (en) *sitrontre* i Encyclopedia of Life Rediger på Wikidata

* (en) *sitrontre* i Global Biodiversity Information Facility Rediger på Wikidata

* (no) *sitrontre* hos Artsdatabanken Rediger på Wikidata

* (sv) *sitrontre* hos Dyntaxa Rediger på Wikidata

* (en) *sitrontre* hos ITIS Rediger på Wikidata

* (en) *sitrontre* hos ITIS Rediger på Wikidata

* (en) *sitrontre* hos NCBI Rediger på Wikidata

* (en) *sitrontre* hos The International Plant Names Index Rediger på Wikidata

* (en) *sitrontre* hos Tropicos Rediger på Wikidata

* (en) *Kategori:Citrus × limon* – bilder, video eller lyd på Wikimedia Commons Rediger på Wikidata

* (en) *Citrus × limon* – galleri av bilder, video eller lyd på Wikimedia Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** GND **·** BNF **·** BNF (data) **·** NDL
 |